title: 2011/604/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2009#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2009

text:
               27.9.2011

               SK

               Úradný vestník Európskej únie

               L 250/224

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2009
   (2011/604/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2009,

               —

               so zreteľom na správu Dvora audítorov o overení konečnej ročnej účtovnej závierky Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2009 spolu s odpoveďami agentúry (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (3), a najmä na jeho článok 30,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0145/2011),

               1.

               udeľuje výkonnému riaditeľovi Európskej agentúry pre riadenie operačnej spolupráce na vonkajších hraniciach členských štátov Európskej únie absolutórium za plnenie rozpočtu agentúry za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre riadenie operačnej spolupráce na vonkajších hraniciach členských štátov Európskej únie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 40.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 349, 25.11.2004, s. 1.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2009
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2009,

                  —

                  so zreteľom na správu Dvora audítorov o overení konečnej ročnej účtovnej závierky Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2009 spolu s odpoveďami agentúry (1),

                  —

                  so zreteľom na odporúčanie Rady z 15. februára 2011 (05892/2011 – C7-0052/2011),

                  —

                  so zreteľom na článok 276 Zmluvy o ES a článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (3), a najmä na jeho článok 30,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0145/2011),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

                  B.

                  keďže 5. mája 2010 Európsky parlament udelil výkonnému riaditeľovi Európskej agentúry pre riadenie operačnej spolupráce na vonkajších hraniciach členských štátov Európskej únie absolutórium za plnenie rozpočtu agentúry za rozpočtový rok 2008 (5) a v uznesení, ktoré je súčasťou rozhodnutia o absolutóriu, okrem iného:

                              —

                              vyjadril znepokojenie nad tým, že Dvor audítorov zistil viaceré nedostatky, ktoré už uviedol vo svojich výročných správach za rok 2006 a 2007, a najmä:

                                          i)

                                          nad vysokou úrovňou prenesených a zrušených rozpočtových prostriedkov (49 % disponibilných nevyčerpaných rozpočtových prostriedkov v roku 2008, takmer 69 % v roku 2007 a 55 % v roku 2006);

                                          ii)

                                          nad tým, že právne záväzky sa prijali skôr než príslušné rozpočtové záväzky;

                                          iii)

                                          nad tým, že podľa Dvora audítorov sa postupy náboru do zamestnania nezhodujú s pravidlami, najmä pokiaľ ide o transparentnosť a nediskriminačný charakter uvedených postupov,

                              —

                              žiadal agentúru, aby zlepšila svoje finančné hospodárenie, najmä pokiaľ ide o zvýšenie jej rozpočtu na rozpočtové roky 2007 a 2008;

                  C.

                  keďže rok 2008 bol štvrtým úplným rokom činnosti agentúry;

                  D.

                  keďže rozpočet agentúry na rok 2009 bol vo výške 88 800 000 EUR, čo znamená nárast o takmer 28 % v porovnaní s predchádzajúcim rokom,

                  1.

                  s potešením konštatuje, že Dvoru audítorov sa podarilo získať primeranú istotu o tom, že ročná účtovná závierka agentúry za rozpočtový rok 2009 je zo všetkých významných hľadísk spoľahlivá a že príslušné transakcie sú ako celok zákonné a správne;

         Výrazné zvýšenie rozpočtu

                  2.

                  konštatuje, že rozpočet agentúry sa za posledné štyri roky výrazne zvýšil; konštatuje, že v porovnaní s rozpočtovým rokom 2006 (19 200 000 EUR) bol rozpočet na rozpočtový rok 2009 viac než trojnásobne vyšší;

         Výkonnosť

                  3.

                  víta, že správna rada agentúry schválila v júni 2009 viacročný plán na obdobie rokov 2010 – 2013, aj keď to nemá stanovené vo svojom základnom nariadení; zdôrazňuje význam viacročného plánu, ktorý agentúre umožňuje plánovať svoje činnosti a účinnejšie posudzovať ich riziko; vyzýva však agentúru, aby urýchlene vytvorila prepojenie medzi svojím pracovným programom a finančnými prognózami;

                  4.

                  znova žiada agentúru, aby v tabuľke, ktorá bude prílohou ďalšej správy Dvora audítorov, uviedla porovnanie činností, ktoré boli uskutočnené v priebehu skúmaného roka, za ktorý sa má udeliť absolutórium, a činností uskutočnených v predchádzajúcom rozpočtovom roku s cieľom umožniť orgánu udeľujúcemu absolutórium uskutočniť lepšie medziročné zhodnotenie výkonnosti agentúry;

                  5.

                  víta iniciatívu agentúry, ktorá v roku 2009 zaviedla tzv. systém riadenia výkonnosti agentúry Frontex, ktorého cieľom je lepšie informovať správnu radu agentúry prostredníctvom poskytovania údajov o dosahu operácií agentúry; konštatuje, že tento nový systém je určený na podporu podávania správ, ktoré je viac orientované na výsledky a ktoré dopĺňa ukazovatele vstupu a výstupu; vyzýva však agentúru, aby poskytovala informácie o vplyve svojich operácií a informovala o tom orgán udeľujúci absolutórium;

                  6.

                  poznamenáva, že udelenie absolutória za plnenie rozpočtu agentúry by sa v budúcnosti malo zakladať na výkonnosti agentúry počas celého roka;

         Spolupráca s členskými štátmi

                  7.

                  vyzýva agentúru, aby zlepšila svoje finančné hospodárenie, pokiaľ ide o preplácanie nákladov vzniknutých členským štátom a aby spolu s týmito členskými štátmi určila príčiny tohto problému, čo umožní prijať primerané riešenia;

         Prenesené a zrušené rozpočtové prostriedky

                  8.

                  vyjadruje znepokojenie nad tým, že Dvor audítorov opäť zistil prenosy rozpočtových prostriedkov, na ktoré poukázal už vo svojich výročných správach za roky 2006, 2007 a 2008; vyjadruje poľutovanie najmä nad vysokou úrovňou prenosov a zrušení rozpočtových prostriedkov od roku 2006;

                  9.

                  preto naliehavo vyzýva agentúru, aby zlepšila mieru využívania rozpočtových prostriedkov prostredníctvom zavedenia náležitých pokynov a postupov na analýzu potenciálnych prenosov rozpočtových prostriedkov, aby sa znížil objem prenesených rozpočtových prostriedkov na minimum; domnieva sa tiež, že je dôležité, aby agentúra zlepšila plánovanie a monitorovanie svojich činností;

                  10.

                  vyjadruje tiež znepokojenie nad tým, že agentúra musela zrušiť rozpočtové prostriedky (13 900 000 EUR v roku 2009 a 13 000 000 EUR v roku 2008);

                  11.

                  konštatuje, že Dvor audítorov zistil 28 rozpočtových presunov spôsobených tým, že postupy zostavovania rozpočtu neboli dostatočne prísne; konštatuje tiež, že 6 z 39 rozpočtových riadkov hlavy II – Administratívne výdavky – nebolo ku koncu roka 2009 využitých a 35 % príslušných rozpočtových prostriedkov sa zrušilo;

                  12.

                  zdôrazňuje, že vysoká miera prenesených a zrušených rozpočtových prostriedkov poukazuje na neschopnosť agentúry zvládnuť takéto výrazné zvýšenie rozpočtu; kladie si otázku, či by nebolo zodpovednejšie, aby rozpočtové orgány v budúcnosti venovali väčšiu pozornosť pri rozhodovaní o tom, či zvýšiť rozpočet agentúry, a to vzhľadom na čas potrebný na vykonanie nových činností; vyzýva preto agentúru, aby mu poskytla podrobnejšie informácie o uskutočniteľnosti budúcich záväzkov;

                  13.

                  víta však iniciatívu agentúry ďalej vyvíjať svoj systém plánovania a monitorovania zmluvnej lehoty stanovenej v grantoch; konštatuje tiež, že agentúra od roku 2009 zaviedla pre svoje činnosti postup hodnotenia a riadenia rizík;

         Riadenie grantov

                  14.

                  konštatuje, že Dvor audítorov druhý rok za sebou poukázal na to, že agentúra vyplatila prostriedky na základe jednostranných rozhodnutí o poskytnutí grantov podpísaných agentúrou, pričom sa však v platných predpisoch takýto typ nástroja neuvádza; konštatuje, že takto vyplatené prostriedky predstavovali viac než 28 000 000 EUR v roku 2009 a 17 000 000 EUR v roku 2008; víta však iniciatívu agentúry, ktorá vznikla v reakcii na pripomienky Dvora audítorov, podpísať rámcovú dohodu o partnerstve s orgánmi hraničnej kontroly členských štátov;

                  15.

                  vyzýva agentúru, aby zlepšila riadenie grantov tým, že:

                              —

                              bude u príjemcov grantov vykonávať kontroly na mieste,

                              —

                              bude podporovať štandardné jednotkové náklady na kategóriu namiesto grantov založených na úhrade oprávnených nákladov,

                              —

                              jasne opíše, oznámi a bude monitorovať povinnosti zúčastnených subjektov,

                              —

                              poskytne operačný plán odsúhlasený všetkými zúčastnenými subjektmi;

         Presnosť operačného rozpočtu

                  16.

                  so znepokojením konštatuje, že Dvor audítorov zistil v ôsmich kontrolovaných prípadoch, že náklady na predbežné financovanie orgánov hraničnej kontroly boli nadhodnotené o 27 %; konštatuje tiež, že v prípade činností ukončených v roku 2009 sa muselo vydať viac než 40 príkazov na vymáhanie, aby sa získali späť nadmerne vyplatené preddavky;

         Ľudské zdroje

                  17.

                  víta úsilie agentúry podniknúť opatrenia na zvýšenie objektívnosti a transparentnosti postupov náboru zamestnancov v súlade s odporúčaniami Európskeho parlamentu; konštatuje, že agentúra prijala vykonávacie pravidlá a vnútorné usmernenia pre členov výberových komisií; blahoželá agentúre predovšetkým k tomu, že v novembri 2010 prijala politiku náboru zamestnancov, ktorá zahŕňa tieto konkrétne opatrenia: dodržiavanie lehôt pri vymenúvaní členov výberovej komisie, príprava otázok pohovorov a obsahu písomných testov vopred, anonymné hodnotenie písomných testov, vypracovanie vzorových odpovedí na otázky na pohovoroch a písomných testoch, vypracovanie zápisníc v prípade každého náborového konania, vývoj elektronického nástroja na nábor zamestnancov, ktorý sa má zaviesť v priebehu roku 2011 na uľahčenie procesu výberu a náboru zamestnancov;

         Vnútorný audit

                  18.

                  berie na vedomie, že Útvar pre vnútorný audit (IAS) vykonal v roku 2009 audit riadenia grantov s cieľom zhodnotiť: ročné plánovanie grantov, použitý právny nástroj, vykonávanie grantov a monitorovanie a podávanie správ;

                  19.

                  berie na vedomie, že z 19 odporúčaní IAS v nadväznosti na predchádzajúce odporúčania bolo náležite a účinne zavedených 6, zavádzanie 10 odporúčaní prebieha a 3 sú dokončené, no ešte ich musí preveriť IAS; vyzýva však riaditeľa agentúry, aby informoval orgán udeľujúci absolutórium o obsahu odporúčaní, ktoré IAS považuje za „veľmi dôležité“, a o opatreniach prijatých v tejto súvislosti;

                  20.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

         (1)  Ú. v. EÚ C 338, 14.12.2010, s. 40.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 349, 25.11.2004, s. 1.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 252, 25.9.2010, s. 211.

         (6)  Prijaté texty, P7_TA(2011)0163 (pozri stranu 269 tohto úradného vestníka).


title: 2013/594/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskeho orgánu pre cenné papiere a trhy za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho orgánu pre cenné papiere a trhy za rozpočtový rok 2011

text:
               16.11.2013

               SK

               Úradný vestník Európskej únie

               L 308/282

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Európskeho orgánu pre cenné papiere a trhy za rozpočtový rok 2011
   (2013/594/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho orgánu pre cenné papiere a trhy za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho orgánu pre cenné papiere a trhy za rozpočtový rok 2011 spolu s odpoveďami orgánu (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu nad cennými papiermi a trhmi (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (4), a najmä n a jeho článok 64,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A7-0115/2013),

               1.

               udeľuje výkonnému riaditeľovi Európskeho orgánu pre cenné papiere a trhy absolutórium za plnenie rozpočtu orgánu za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho orgánu pre cenné papiere a trhy, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 157.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 331, 15.12.2010, s. 84.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho orgánu pre cenné papiere a trhy za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho orgánu pre cenné papiere a trhy za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskeho orgánu pre cenné papiere a trhy za rozpočtový rok 2011 spolu s odpoveďami orgánu (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 64,

                  —

                  so zreteľom na nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu nad cennými papiermi a trhmi (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (4), a najmä na jeho článok 64,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A7-0115/2013),

                  A.

                  keďže Dvor audítorov vyhlásil, že získal primeranú istotu o tom, že účtovná závierka Európskeho orgánu pre cenné papiere a trhy (ďalej len „orgán“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže orgán, t. j. novovytvorená agentúra so sídlom v Paríži, bol zriadený nariadením (EÚ) č. 1095/2010 a oficiálne začal svoju činnosť 1. januára 2011 ako nezávislý orgán;

                  C.

                  keďže orgán by sa mal posudzovať v kontexte právnej transformácie zo svojho predchodcu, Výboru európskych regulačných orgánov pre cenné papiere (CESR), francúzskeho združenia, výsledkom čoho je, že popri svojom novom mandáte prevzal všetky existujúce a prebiehajúce úlohy a povinnosti od CESR (všetky aktíva, pasíva a všetky prebiehajúce operácie CESR boli automaticky prenesené na novovytvorený orgán);

                  D.

                  keďže orgán je neoddeliteľnou súčasťou európskeho systému orgánov pre finančný dohľad a pracuje v úzkej spolupráci so svojimi sesterskými orgánmi, s Európskym orgánom pre bankovníctvo a Európskym orgánom pre poisťovníctvo a dôchodkové poistenie zamestnancov, v rámci spoločného výboru a s Európskym výborom pre systémové riziká;

                  E.

                  keďže celkový rozpočet orgánu vyčlenený na rok 2011 bol 16 964 913,92 EUR;

                  F.

                  keďže v súlade s nariadením o zriadení orgánu (6) bolo 60 % rozpočtu na rok 2011 financovaných z príspevkov členských štátov a krajín Európskeho združenia voľného obchodu (EZVO) a 40 % bolo financovaných z rozpočtu Únie;

                  G.

                  keďže na konci roka 2011 orgán zaznamenal kladný rozpočtový výsledok vo výške 4 457 244,82 EUR (7) (po odpočítaní rozdielov vo výmennom kurze predstavujúcich 4 645,56 EUR), ktorý bol potom zaznamenaný v účtovnej závierke ako záväzok voči Komisii,

         Rozpočtové a finančné hospodárenie

                  1.

                  na základe ročnej účtovnej závierky konštatuje, že počiatočný príspevok Únie do rozpočtu orgánu na rok 2011 predstavoval 6 784 000 EUR; konštatuje, že to bol prvý rok činnosti orgánu;

                  2.

                  na základe účtovnej závierky konštatuje, že celkový rozpočet pridelený orgánu na rok 2011 bol 16 964 913,92 EUR (vrátane 9 857 457,23 od členských štátov, 257 288,76 EUR ako príspevok od pozorovateľov a 66 167,93 EUR predstavujúcich ostatné príjmy);

                  3.

                  žiada Komisiu, aby posúdila možnosti nového dlhodobého udržateľného financovania orgánu, ktoré zabezpečí jej nezávislosť v kontexte najbližšieho hodnotenia pracovného a finančného usporiadania agentúr zo strany Komisie, ktoré bude predložené najneskôr do 2. januára 2014;

                  4.

                  vyzýva Komisiu, aby posúdila možnosť predloženia návrhu na zaručenie plného financovania rozpočtov troch európskych orgánov dohľadu (EOD) z rozpočtu Únie;

                  5.

                  so znepokojením konštatuje, že ustanovenia nariadenia o rozpočtových pravidlách nie sú plne prispôsobené finančnému systému orgánu, keďže 60 % rozpočtu je financovaných z príspevkov členských štátov a krajín EZVO; domnieva sa, že táto otázka by sa mala zohľadniť najneskôr v rámci ďalšej revízie nariadenia o rozpočtových pravidlách, pokiaľ ide o agentúry, a vyzýva Komisiu, aby túto situáciu vyhodnotila a informovala o tomto probléme orgán udeľujúci absolutórium;

                  6.

                  na základe ročnej účtovnej závierky konštatuje, že orgán sa v roku 2011 najvýraznejšie sústredil na zriadenie a ďalšie rozšírenie;

                  7.

                  zdôrazňuje, že je dôležité primerane zosúladiť pridelený rozpočet a dostupné pracovné miesta na jednej strane a úlohy zverené orgánu na strane druhej, keďže nesúlad by mohol spôsobiť nevyvážené obsadenie pracovných miest, pokiaľ ide o prijímanie zamestnancov orgánu na jednej strane a zapájanie národných expertov na druhej strane; vyjadruje znepokojenie nad skutočnosťou, že Komisia zmenila plán pracovných miest navrhnutý orgánom bez toho, aby to jasne oznámila; naliehavo vyzýva Komisiu, aby prejavila úplnú transparentnosť v tejto otázke;

                  8.

                  berie na vedomie obavy, ktoré vyjadril MMF v predbežných záveroch hodnotenia finančného sektora v Únie z decembra 2012, v ktorých sa odporúča posilniť podľa potreby zdroje a právomoci EOD tak, aby mohli plniť svoje mandáty a zároveň sa posilnila ich operačná nezávislosť;

                  9.

                  na základe ročnej účtovnej závierky konštatuje, že na inauguračnej schôdzi orgánu 11. januára 2011 správna rada prijala a schválila hlavné finančné pravidlá a nariadenie o rozpočtových pravidlách orgánu s cieľom umožniť mu vykonávať svoje právomoci ako európskeho orgánu;

         Transformácia z CESR

                  10.

                  na základe účtovnej závierky berie na vedomie, že politické rozhodnutie transformovať CESR na orgán v januári 2011 bolo prijaté v septembri 2010, a boli tak k dispozícii iba štyri mesiace na zriadenie orgánu, pričom sa odhaduje, že na takéto úlohy sú potrebné dva roky;

                  11.

                  berie na vedomie, že v prvom štvrťroku 2011 bola činnosť zameraná najmä na prenos aktív z CESR na orgán a dodržiavanie pravidiel Únie, pokiaľ ide o finančné toky, príjem zamestnancov a obstarávania, ako aj odbornú prípravu v tejto oblasti; okrem toho poznamenáva, že po podpise novej nájomnej zmluvy v decembri 2010 sa orgán v druhom štvrťroku presťahoval do jeho priestorov; berie na vedomie, že od marca do júna 2011 sa v nových priestoroch realizovali práce;

                  12.

                  na základe účtovnej závierky konštatuje, že v treťom a štvrtom štvrťroku, keď sa organizačná schéma a prijímanie zamestnancov revidovali, boli prijatí noví manažéri (nový predseda v apríli 2011 a nový výkonný riaditeľ v júni 2011) a sa začali formovať jeho činnosti;

                  13.

                  berie na vedomie, že podľa orgánu bolo nedostatočné plnenie rozpočtu v roku 2011 spôsobené vyššie uvedenými problémami a obmedzeným časom prípravy na začatie jeho činnosti;

         Účtovný systém

                  14.

                  berie na vedomie, na základe účtovnej závierky, že štandardná a všeobecná rozpočtová štruktúra, ktorú orgán prijal na začiatku roka 2011, sa musela upraviť podľa skutočných potrieb;

                  15.

                  berie na vedomie, na základe účtovnej závierky, že v apríli 2011 orgán zaviedol účtovníctvo na základe časového rozlíšenia (ABAC), t. j. účtovný systém Komisie používaný v rozpočtovom účtovníctve; berie tiež na vedomie, že počas prechodného obdobia od januára do apríla 2011 orgán používal systém založený využívajúci tabuľkový procesor a v apríli definitívne prešiel na systém ABAC/SAP, ktorý používa Komisia;

                  16.

                  na základe konečnej ročnej účtovnej závierky konštatuje, že rozpočtové účty orgán spravuje v systéme ABAC a všeobecné účty vedie v systéme SAP, ktorý má priame rozhranie so systémom všeobecného účtovníctva Komisie; rovnako konštatuje, že rôzne rozpočtové a finančné správy sa vypracovávajú pomocou nástroja na podávanie správ Business Objects;

                  17.

                  berie na vedomie, že orgán podľa jeho informácií v roku 2011 zaviedol validáciu svojho účtovného systému použitím prístupu založenom na úplnej kontrole, a nalieha na orgán, aby poskytol orgánu udeľujúcemu absolutórium správu o následných krokoch za rok 2012 o validácii účtovných systémov v súlade s kritériami špecifikovanými Komisiou (GR pre rozpočet);

         Plnenie rozpočtu

                  18.

                  na základe ročnej účtovnej závierky konštatuje, že orgán zaznamenal ku koncu roka 2011 mieru plnenia rozpočtu vo výške 75,7 % v prípade platieb a 62,5 % v prípade záväzkov;

                  19.

                  na základe ročnej účtovnej závierky (8) konštatuje, že suma 1 901 218,61 EUR viazaných rozpočtových prostriedkov bola prenesená z roku 2011 do roku 2012, pričom viazanosť približne 250 000 EUR z tejto sumy bude možno neskôr treba zrušiť;

                  20.

                  konštatuje, že miera plnenia záväzkov v rámci hlavy I (výdavky na zamestnancov) bola 84,95 % a v rámci hlavy II (administratívne výdavky) 82,46 %; konštatuje, že rok 2011 bol prechodným rokom od CESR k európskemu orgánu a rokom príprav na nové postupy a požiadavky; vyzýva orgán, aby informoval orgán udeľujúci absolutórium o opatreniach prijatých na zlepšenie týchto mier plnenia, keďže nízka miera plnenia poukazuje na ťažkosti v plánovaní a plnení rozpočtu;

                  21.

                  berie na vedomie skutočnosť, že orgán sa nachádza v období svojho počiatočného rastu; konštatuje, že rozpočet na platy bol preto vyšší ako potrebný, keďže na začiatku roka nemohli byť prijatí všetci zamestnanci; konštatuje tiež, že vzhľadom na nižší počet zamestnancov, než s akým sa v rozpočte pôvodne počítalo, mal zodpovedajúci vplyv na mieru plnenia v hlave II;

                  22.

                  berie na vedomie, že všetky rozpočtové presuny sa uskutočnili v rámci rovnakej hlavy okrem čistého presunu 250 000 EUR, ktorý prebehol z hlavy I do hlavy II s cieľom pokryť náklady na renováciu nových priestorov;

                  23.

                  berie na vedomie, na základe účtovnej závierky, nízku mieru plnenia záväzkov na úrovni 46,92 % v hlave III (prevádzkové výdavky); berie na vedomie, že približne 1 000 000 EUR viazaných rozpočtových prostriedkov v hlave III bolo presunutých na pokrytie projektov informačných technológií (IT), ktoré boli súčasťou pracovného programu 2011, ale z dôvodu zdržania legislatívneho procesu boli ich začiatky posunuté; vyzýva orgán, aby informoval orgán udeľujúci absolutórium o opatreniach prijatých na zlepšenie týchto mier plnenia, keďže nízka miera plnenia poukazuje na ťažkosti v plánovaní a plnení rozpočtu;

                  24.

                  konštatuje, že viazané rozpočtové prostriedky v prípade, že bolo obzvlášť ťažké posúdiť výdavky, súviseli s daňami splatnými francúzskym orgánom, poplatkami cestovnej kancelárii a odbornou prípravou pre supervízorov, ktoré neorganizoval samotný orgán;

                  25.

                  berie na vedomie, že orgán zohľadnil štruktúru výdavkov z roku 2011 a skutočnosť, že profil rozpočtu na rok 2012 sa upravil a že v rozpočte na rok 2013 orgán v hlave I aj II zohľadnil skutočnosť, že počas obdobia rastu nebudú všetky miesta v pláne pracovných miest obsadené na začiatku roka;

                  26.

                  berie na vedomie, že podľa orgánu boli z dôvodu technických problémov a neskoršieho zavedenia systému ABAC zodpovedajúce viazané rozpočtové prostriedky zapísané v účtoch koncom roka 2011;

                  27.

                  konštatuje, že Dvor audítorov zistil niekoľko prípadov v celkovej hodnote 207 442 EUR, v ktorých platobné rozpočtové prostriedky prenesené do roku 2012 nezodpovedali prijatým právnym záväzkom; vyzýva orgán, aby informoval orgán udeľujúci absolutórium o opatreniach prijatých na odstránenie tohto nedostatku, keďže tieto prenosy boli nesprávne a mali by sa zrušiť;

                  28.

                  uznáva, že riadenie dlhodobého majetku orgánu sa zlepšilo; poznamenáva tiež, že pokiaľ ide o nehmotný majetok, orgán od 1. januára 2012 zaviedol pracovné výkazy pre interných zamestnancov pracujúcich na projektoch IT a že prebieha proces zlepšovania príslušných postupov;

         Kontrolné systémy

                  29.

                  berie na vedomie, že normy vnútornej kontroly orgánu boli prijaté v roku 2012 a že koordinátor vnútornej kontroly bol vymenovaný v roku 2012;

                  30.

                  víta rozhodnutie správnej rady prijaté 11. januára 2011, ktoré sa týka podmienok interných vyšetrovaní v súvislosti s predchádzaním podvodom, korupcii a nezákonnej činnosti, ktoré poškodzujú záujmy Únie; zdôrazňuje, že toto rozhodnutie sa dôsledne pridŕža textu vzorového rozhodnutia, ktoré je prílohou medziinštitucionálnej dohody z 25. mája 1999, a je vyjadrením toho, že orgán túto zmluvu prijal;

                  31.

                  berie na vedomie, že orgán prijal väčšinu vykonávacích predpisov k služobnému poriadku, ale niektoré sa ešte majú potvrdiť a dokončiť;

                  32.

                  berie na vedomie súčasný stav, ktorý je pre všetky tri orgány dohľadu rovnaký:

                              —

                              14 vykonávacích predpisov bolo prijatých v roku 2011,

                              —

                              päť vykonávacích predpisov bolo prijatých v roku 2012,

                              —

                              očakáva sa potvrdenie siedmich vykonávacích predpisov kolégiom Komisie alebo GR HR;

                              —

                              štyri vykonávacie predpisy, ktoré si nakoniec vyžadujú, aby tri orgány dohľadu zrevidovali svoje pravidlá na základe nových vzorov v súlade s novým služobným poriadkom, Komisia neschválila;

         Postupy prijímania zamestnancov

                  33.

                  berie na vedomie, že orgán zosúladil svoje postupy prijímania zamestnancov s odporúčaniami Dvora audítorov; vyzýva orgán, aby informoval orgán udeľujúci absolutórium o ďalších opatreniach, ktoré prijme na zlepšenie postupov prijímania zamestnancov; domnieva sa, že niektoré ustanovenia služobného poriadku môžu predstavovať značnú administratívnu záťaž; preto vyzýva Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

                  34.

                  na základe ročnej účtovnej závierky (9) konštatuje, že rok 2011 bol pre agentúru rozhodujúci, pokiaľ ide o vytváranie a rozširovanie oddelenia ľudských zdrojov s cieľom primerane zabezpečovať plnenie jeho nových funkcií a úloh; berie na vedomie, že k 31. decembru 2012 mal orgán 50 dočasných zamestnancov, troch zamestnancov s pracovnými zmluvami podľa francúzskeho práva prevzatých z predchádzajúcej organizácie, piatich zmluvných zamestnancov, dvoch vyslaných národných expertov a dvoch stážistov;

                  35.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (10) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 157.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 331, 15.12.2010, s. 84.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 331, 15.12.2010, s. 12, článok 62 ods. 1.

         (7)  Ročná účtovná závierka za rok 2011, s. 27.

         (8)  Ročná účtovná závierka za rok 2011, s. 42.

         (9)  Ročná účtovná závierka za rok 2011, s. 46.

         (10)  Prijaté texty, P7_TA(2013)0134 (pozri stranu 374 tohto úradného vestníka).


title: 2011/600/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Eurojustu za rozpočtový rok 2009#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Eurojustu za rozpočtový rok 2009

text:
               27.9.2011

               SK

               Úradný vestník Európskej únie

               L 250/215

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Eurojustu za rozpočtový rok 2009
   (2011/600/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Eurojustu za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky úradu Eurojust za rozpočtový rok 2009 spolu s odpoveďami úradu Eurojust (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (3), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0133/2011),

               1.

               udeľuje správnemu riaditeľovi Eurojustu absolutórium za plnenie rozpočtu Eurojustu za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, správnemu riaditeľovi Eurojustu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 144.

      (2)  Ú. v. ES L 248, 16.9.2002, s. 1.

      (3)  Ú. v. ES L 63, 6.3.2002, s. 1.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Eurojustu za rozpočtový rok 2009
      EURÓPSKY PARLAMENT,

                  —

                  so zreteľom na konečnú ročnú účtovnú závierku Eurojustu za rozpočtový rok 2009,

                  —

                  so zreteľom na správu Dvora audítorov o overení ročnej účtovnej závierky úradu Eurojust za rozpočtový rok 2009 spolu s odpoveďami úradu Eurojust (1),

                  —

                  so zreteľom na odporúčanie Rady z 15. februára 2011 (05892/2011 – C7-0052/2011),

                  —

                  so zreteľom na článok 276 Zmluvy o ES a článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (3), a najmä na jeho článok 36,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0133/2011),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

                  B.

                  keďže 5. mája 2010 Európsky parlament udelil správnemu riaditeľovi Eurojustu absolutórium za plnenie rozpočtu agentúry za rozpočtový rok 2008 (5) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              uvítal uzavretie Praktickej dohody o mechanizmoch spolupráce medzi agentúrou a úradom OLAF z 24. septembra 2008,

                              —

                              vzal na vedomie zistenia Dvora audítorov, podľa ktorých mala agentúra v roku 2008 stále problémy s prenosom rozpočtových prostriedkov, aj keď objem rozpočtových prostriedkov prenesených do nasledujúceho roka bol zjavne nižší než v predchádzajúcom roku (13 % rozpočtových prostriedkov v konečnom rozpočte namiesto 25 % rozpočtových prostriedkov prenesených v roku 2007),

                              —

                              vyjadril poľutovanie na tým, že Dvor audítorov rovnako ako v predchádzajúcich troch rokoch znova zistil nedostatky v postupoch verejného obstarávania;

                  C.

                  keďže rozpočet agentúry v roku 2009 predstavoval 26 400 000 EUR, čo znamená nárast o 6,4 % oproti rozpočtovému roku 2008,

         Výkonnosť

                  1.

                  víta iniciatívu agentúry zahrnúť kľúčové ukazovatele výkonnosti do plánov svojho oddelenia na rok 2010; vyzýva však agentúru, aby informovala orgán udeľujúci absolutórium o týchto kľúčových ukazovateľoch a ich prepojeniach s cieľmi, rozpočtom a pracovným programom agentúry; domnieva sa, že prepojenie ukazovateľov s cieľmi, rozpočtom a pracovným programom agentúry skutočne umožní zúčastneným stranám lepšie zhodnotiť výkonnosť agentúry;

                  2.

                  víta iniciatívu agentúry uviesť v tabuľke, ktorá bude prílohou k správe Dvora audítorov za rok 2009, porovnanie činností vykonaných v priebehu rokov 2008 a 2009 s cieľom umožniť orgánu udeľujúcemu absolutórium uskutočniť účinnejšie medziročné zhodnotenie výkonnosti agentúry;

         Prenesenie rozpočtových prostriedkov

                  3.

                  s uspokojením konštatuje, že Dvor audítorov neuvádza pripomienky k úrovni prenosov a rušení rozpočtových prostriedkov v roku 2009;

                  4.

                  poznamenáva, že udelenie absolutória za plnenie rozpočtu agentúry by sa v budúcnosti malo zakladať na výkonnosti agentúry počas celého roka;

                  5.

                  vyzýva agentúru, aby informovala orgán udeľujúci absolutórium o opatreniach prijatých na zabránenie prenosu rozpočtových prostriedkov, keďže takéto prenosy rozpočtových prostriedkov boli v predchádzajúcich postupoch udeľovania absolutória neustálym problémom;

         Zlepšenie postupov verejného obstarávania

                  6.

                  víta, že agentúra zaviedla opatrenia na odhad trhovej hodnoty príslušných produktov/služieb pred začatím postupu verejného obstarávania; domnieva sa, že táto iniciatíva je dôležitým postupom, ktorý by mali nasledovať ďalšie agentúry; okrem toho víta ročný plán verejného obstarávania agentúry na rok 2009, ktorý významne pomohol oddeleniam a útvarom agentúry pri riadení svojich verejných súťaží; zastáva názor, že tieto iniciatívy zlepšujú usmerňovanie a kontrolu, ktoré vykonáva povoľujúci úradník;

         Ľudské zdroje

                  7.

                  vyjadruje znepokojenie nad skutočnosťou, že Dvor audítorov opätovne upozornil na nedostatky v plánovaní a uplatňovaní postupov náboru pracovníkov; konštatuje najmä, že miera neobsadených miest (24 %) je naďalej príliš vysoká, hoci nižšia než v rokoch 2008 (26 %) a 2007 (33 %); vyzýva preto agentúru, aby vytvorila komplexný plán náboru zamestnancov s cieľom výrazne znížiť mieru neobsadených pracovných miest a aby o tom informovala orgán udeľujúci absolutórium; víta však zámer agentúry znížiť mieru neobsadených pracovných miest do konca roku 2011 na menej ako 8 %;

                  8.

                  víta skutočnosť, že agentúre sa v roku 2009 podarilo znížiť počet dočasných „zastupujúcich zamestnancov“ z 31 na 10 do konca tohto roku; vyzýva však agentúru, aby podľa odporúčaní útvaru vnútorného auditu (IAS) tento počet ďalej znižovala;

                  9.

                  uznáva, že agentúra v roku 2009 začala svoj nový postup náboru zamestnancov, v ktorom sa stanovuje, že členovia výberovej komisie pozývajú na pohovory iba žiadateľov, ktorí v predbežnom hodnotení dosiahli aspoň 75 % bodov, a do rezervného zoznamu zahrnú iba kandidátov, ktorí v hodnotení pohovoru a v písomných testoch dosiahli aspoň 75 % bodov;

                  10.

                  vyjadruje znepokojenie nad oznámením Dvora audítorov, že 3 zo 6 pracovných miest na úrovni stredného manažmentu (vedúci oddelení) v agentúre boli obsadené len prechodne zastupujúcimi zamestnancami; zdôrazňuje, že táto situácia svedčí o ťažkostiach s prilákaním a udržaním vhodných zamestnancov; víta však plán agentúry prijať rozhodnutie, ktoré by ustanovilo, že konečné posudzovanie uchádzačov sa bude zakladať na kombinácii príslušnej triedy v okamihu vyplnenia prihlášky a výsledku pohovorov a písomných testov; domnieva sa, že tento prístup je zlepšením výberových konaní agentúry, keďže skutočne zohľadňuje zásluhy každého kandidáta;

         Vnútorný audit

                  11.

                  uznáva, že z 26 odporúčaní IAS z 31. decembra 2008 sa iba 4 vyriešili (z ktorých 2 sa považovali za kritické); okrem toho konštatuje, že IAS vydal v decembri 2009 ďalšie odporúčanie a že v prípade 15 zo zostávajúcich 23 odporúčaní vykonávanie mešká o viac než 12 mesiacov; vyzýva preto agentúru, aby informovala orgán udeľujúci absolutórium o dôvodoch takéhoto meškania a bezodkladne prijala opatrenia na zlepšenie postupu náboru zamestnancov, zníženie počtu dočasných zamestnancov, reštrukturalizáciu oddelenia ľudských zdrojov, vypracovanie plánu riadenia ľudských zdrojov, posilnenie monitorovania činností v oblasti ľudských zdrojov a prehodnotenie obsahu registra výnimiek;

                  12.

                  víta iniciatívu agentúry predložiť orgánu udeľujúcemu absolutórium výročnú správu IAS o vnútornom audite týkajúcom sa agentúry; domnieva sa, že je to prejavom transparentnosti a príkladom najlepšieho postupu, ktorý by mali nasledovať všetky ostatné agentúry;

                  13.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

         (1)  Ú. v. EÚ C 338, 14.12.2010, s. 144.

         (2)  Ú. v. ES L 248, 16.9.2002, s. 1.

         (3)  Ú. v. ES L 63, 6.3.2002, s. 1.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 252, 25.9.2010, s. 202.

         (6)  Prijaté texty, P7_TA(2011)0163 (pozri stranu 269 tohto úradného vestníka).


title: 2013/297/EÚ: Rozhodnutie Rady z  13. mája 2013 o uzavretí Dohody medzi Európskou úniou a Ukrajinou, ktorou sa mení a dopĺňa Dohoda medzi Európskym spoločenstvom a Ukrajinou o zjednodušení postupu pri vydávaní víz#Dohoda medzi Európskou úniou a Ukrajinou, ktorou sa mení a dopĺňa Dohoda medzi Európskym spoločenstvom a Ukrajinou o zjednodušení postupu pri vydávaní víz

text:
               20.6.2013

               SK

               Úradný vestník Európskej únie

               L 168/10

      ROZHODNUTIE RADY

   z 13. mája 2013
   o uzavretí Dohody medzi Európskou úniou a Ukrajinou, ktorou sa mení a dopĺňa Dohoda medzi Európskym spoločenstvom a Ukrajinou o zjednodušení postupu pri vydávaní víz
   (2013/297/EÚ)
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               V súlade s rozhodnutím Rady 2012/428/EÚ (1) bola 23. júla 2012 podpísaná Dohoda medzi Európskou úniou a Ukrajinou, ktorou sa mení a dopĺňa Dohoda medzi Európskym spoločenstvom a Ukrajinou o zjednodušení postupu pri vydávaní víz (ďalej len „dohoda“), s výhradou jej uzavretia.

               (2)

               Dohoda by sa mala schváliť.

               (3)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (2); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (4)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (3); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (5)

               V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Ukrajinou, ktorou sa mení a dopĺňa Dohoda medzi Európskym spoločenstvom a Ukrajinou o zjednodušení postupu pri vydávaní víz.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) vydať v mene Únie oznámenie v súlade s článkom 2 dohody s cieľom vyjadriť súhlas Únie s tým, že bude touto dohodou viazaná (4).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 13. mája 2013

            Za Radu

            predseda

         S. COVENEY

      (1)  Ú. v. EÚ L 199, 26.7.2012, s. 1.

      (2)  Ú. v. ES L 131, 1.6.2000, s. 43.

      (3)  Ú. v. ES L 64, 7.3.2002, s. 20.

      (4)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.

         DOHODA

      medzi Európskou úniou a Ukrajinou, ktorou sa mení a dopĺňa Dohoda medzi Európskym spoločenstvom a Ukrajinou o zjednodušení postupu pri vydávaní víz
      EURÓPSKA ÚNIA
      na jednej strane a
      UKRAJINA
      na strane druhej,
      ďalej len „zmluvné strany“,
      SO ZRETEĽOM na Dohodu medzi Európskym spoločenstvom a Ukrajinou o zjednodušení postupu pri vydávaní víz, ktorá nadobudla platnosť 1. januára 2008,
      ŽELAJÚC SI ďalej zjednodušiť kontakty medzi ľuďmi,
      UZNÁVAJÚC významnosť zavedenia bezvízového cestovného režimu pre občanov Ukrajiny vo vhodnom čase, ak sa splnia podmienky pre dôsledne riadenú a bezpečnú mobilitu,
      BERÚC DO ÚVAHY nadobudnutie účinnosti nariadenia Európskeho parlamentu a Rady (ES) č. 810/2009 z 13. júla 2009, ktorým sa ustanovuje vízový kódex Spoločenstva (vízový kódex) (1), ktorým sa predovšetkým ustanovuje povinnosť zdôvodniť zamietnutie udelenia víza a právo žiadateľov, ktorým bolo udelenie víza zamietnuté, na odvolanie,
      BERÚC DO ÚVAHY Protokol o schengenskom acquis začlenenom do rámca Európskej únie a Protokol o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktoré tvoria prílohu k Zmluve o Európskej únii a Zmluve o fungovaní Európskej únie, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,
      BERÚC DO ÚVAHY Protokol o postavení Dánska pripojený k Zmluve o Európskej únii a Zmluve o fungovaní Európskej únie a potvrdzujúc, že ustanovenia tejto dohody sa nevzťahujú na Dánske kráľovstvo,
      SA DOHODLI TAKTO:
      Článok 1
      Dohoda medzi Európskym spoločenstvom a Ukrajinou o zjednodušení postupu pri vydávaní víz, ďalej len „dohoda“, sa mení a dopĺňa v súlade s ustanoveniami tohto článku:

                  1.

                  V názve sa slová „Európskym spoločenstvom“ nahrádzajú slovami „Európskou úniou“.

                  2.

                  Do článku 1 odsek 2 sa vkladá tento prvý pododsek:
                  Ukrajina môže znovu zaviesť vízovú povinnosť iba pre občanov alebo určité kategórie občanov všetkých členských štátov, a nie pre občanov alebo určité kategórie občanov jednotlivých členských štátov.

                  3.

                  V článku 2 sa v odseku 1 a odseku 2 slovo „Spoločenstva“ nahrádza slovami „Európskej únie“.

                  4.

                  V článku 3 v bode e) sa slovo „Spoločenstva“ nahrádza slovami „Európskej únie“.

                  5.

                  Článok 4 ods. 1 sa mení a dopĺňa takto:

                              a)

                              Písmeno c) sa nahrádza takto:

                                          „c)

                                          pre vodičov vozidiel registrovaných na Ukrajine, poskytujúcich služby v oblasti medzinárodnej nákladnej a osobnej dopravy, ktorí pôsobia na území členských štátov:

                                                      —

                                                      písomná žiadosť národného združenia dopravcov Ukrajiny poskytujúcich služby v oblasti medzinárodnej cestnej dopravy s uvedením účelu, trvania, cieľa (cieľov) cesty a frekvencie ciest;“.

                              b)

                              Písmeno e) sa nahrádza takto:

                                          „e)

                                          pre novinárov a technický personál pracovne sprevádzajúci novinárov:

                                                      —

                                                      certifikát alebo iný doklad vydaný profesijnou organizáciou alebo zamestnávateľom žiadateľa, preukazujúci, že dotknutá osoba je kvalifikovaný novinár, a potvrdzujúci, že účelom cesty je výkon novinárskej práce alebo preukazujúci, že daná osoba je členom technického personálu, ktorý novinára pracovne sprevádza;“.

                              c)

                              Písmeno i) sa nahrádza takto:

                                          „i)

                                          pre účastníkov oficiálnych výmenných programov organizovaných partnerskými mestami a inými obecnými subjektmi:

                                                      —

                                                      písomná žiadosť príslušného riadiaceho pracovníka/starostu týchto miest alebo iných obecných subjektov;“.

                              d)

                              Písmeno j) sa nahrádza takto:

                                          „j)

                                          pre blízkych príbuzných – manželských partnerov, deti (vrátane adoptovaných), rodičov (vrátane opatrovníkov), starých rodičov a vnúčatá, ktorí navštevujú občanov Ukrajiny s legálnym pobytom na území členského štátu alebo občanov Európskej únie s pobytom na území členského štátu, ktorého sú občanmi:

                                                      —

                                                      písomná žiadosť od hostiteľskej osoby;“.

                              e)

                              Písmeno m) sa nahrádza takto:

                                          „m)

                                          pre osoby cestujúce zo zdravotných dôvodov a osoby, ktoré ich musia sprevádzať:

                                                      —

                                                      úradný doklad zdravotného zariadenia potvrdzujúci nevyhnutnosť lekárskeho ošetrenia v tomto zariadení a potrebu, aby bola osoba sprevádzaná, a doklad o dostatočných finančných prostriedkoch na úhradu tohto lekárskeho ošetrenia;“.

                              f)

                              Dopĺňajú sa tieto písmená:

                                          „n)

                                          pre zástupcov organizácií občianskej spoločnosti, ktorí cestujú na účely vzdelávacích školení, seminárov, konferencií, a to aj v rámci výmenných programov:

                                                      —

                                                      písomná žiadosť vydaná hostiteľskou organizáciou, potvrdenie, že osoba zastupuje organizáciu občianskej spoločnosti a osvedčenie od príslušného registra o zriadení takejto organizácie vydané štátnym orgánom v súlade s vnútroštátnymi právnymi predpismi;

                                          o)

                                          pre príslušníkov slobodných povolaní, ktorí sa zúčastňujú na medzinárodných výstavách, konferenciách, sympóziách, seminároch alebo iných podobných podujatiach organizovaných na území členských štátov:

                                                      —

                                                      písomná žiadosť hostiteľskej organizácie potvrdzujúca, že príslušná osoba sa zúčastňuje na tomto podujatí;

                                          p)

                                          pre predstaviteľov náboženských spoločenstiev:

                                                      —

                                                      písomná žiadosť náboženského spoločenstva registrovaného na Ukrajine s uvedením účelu, trvania a frekvencie ciest;

                                          q)

                                          pre účastníkov oficiálnych programov cezhraničnej spolupráce Európskej únie, napr. v rámci nástroja európskeho susedstva a partnerstva:

                                                      —

                                                      písomná žiadosť od hostiteľskej organizácie.“

                  6.

                  V článku 5 sa odseky 1 až 3 nahrádzajú takto:
                  „1.   Diplomatické misie a konzulárne miesta členských štátov vydávajú viacnásobné vstupné víza platné päť rokov pre tieto kategórie osôb:

                              a)

                              členom národných a regionálnych vlád a parlamentov, ústavných a najvyšších súdov, štátnym a regionálnym prokurátorom a ich zástupcom, ak nie sú oslobodení od vízovej povinnosti podľa tejto dohody, počas výkonu ich funkcie;

                              b)

                              stálym členom oficiálnych delegácií, ktorí sa na oficiálne pozvanie adresované Ukrajine zúčastňujú na oficiálnych stretnutiach, konzultáciách, rokovaniach alebo výmenných programoch, ako aj udalostiach organizovaných medzivládnymi organizáciami na území niektorého členského štátu;

                              c)

                              manželským partnerom a deťom (vrátane adoptovaných) mladším ako 21 rokov alebo nezaopatreným deťom a rodičom (vrátane opatrovníkov), ktorí navštevujú občanov Ukrajiny s legálnym pobytom na území členských štátov alebo občanov Európskej únie s pobytom na území členského štátu, ktorého sú občanmi;

                              d)

                              podnikateľom a zástupcom obchodných organizácií, ktorí pravidelne cestujú do členských štátov;

                              e)

                              novinárom a technickému personálu pracovne sprevádzajúcemu novinárov.

                        Odchylne od prvého pododseku, ak potreba alebo zámer cestovať často alebo pravidelne sú zjavne obmedzené na kratšie obdobie, platnosť viacnásobných vstupných víz sa obmedzí iba na toto obdobie, predovšetkým ak:

                              —

                              funkčné obdobie v prípade osôb uvedených v písmene a),

                              —

                              v prípade osôb uvedených v písmene b) obdobie, počas ktorého sú v postavení stáleho člena oficiálnej delegácie,

                              —

                              v prípade osôb uvedených v písmene c) lehota platnosti povolenia na legálny pobyt občanov Ukrajiny s legálnym pobytom v Európskej únii,

                              —

                              v prípade osôb uvedených v písmene d) obdobie, počas ktorého sú v postavení zástupcu obchodných organizácií, alebo ak platnosť pracovnej zmluvy

                              —

                              pracovná zmluva v prípade osôb uvedených v písmene e)

                        je kratšie (kratšia) ako päť rokov.
                  2.   Diplomatické misie a konzulárne miesta členských štátov vydávajú viacnásobné vstupné víza platné jeden rok nasledujúcim kategóriám osôb, ktorým počas predchádzajúceho roku bolo udelené aspoň jedno vízum, ktoré využili v súlade s právnymi predpismi o vstupe a pobyte v navštevovanom štáte:

                              a)

                              vodičom vozidiel registrovaných na Ukrajine, poskytujúcich služby v oblasti medzinárodnej nákladnej a osobnej dopravy, pôsobiacich na území členských štátov;

                              b)

                              členom vlakových posádok, posádok chladiarenských vozňov a posádok lokomotív v medzinárodných vlakoch, ktorí cestujú na územia členských štátov;

                              c)

                              účastníkom vedeckých, kultúrnych a umeleckých aktivít vrátane univerzitných a iných výmenných programov, ktorí pravidelne cestujú do členských štátov;

                              d)

                              účastníkom medzinárodných športových podujatí a ich profesionálnemu sprievodu;

                              e)

                              účastníkom oficiálnych výmenných programov organizovaných partnerskými mestami a inými obecnými subjektmi;

                              f)

                              zástupcom organizácií občianskej spoločnosti, ktorí pravidelne cestujú do členských štátov na účely vzdelávacích školení, seminárov, konferencií, a to aj v rámci výmenných programov;

                              g)

                              účastníkom oficiálnych programov cezhraničnej spolupráce Európskej únie, napr. v rámci nástroja európskeho susedstva a partnerstva;

                              h)

                              študentom a študentom postgraduálneho štúdia, ktorí pravidelne cestujú na účely štúdia alebo vzdelávacieho školenia, vrátane ciest v rámci výmenných programov;

                              i)

                              predstaviteľom náboženských spoločenstiev;

                              j)

                              príslušníkom slobodných povolaní, ktorí sa zúčastňujú na medzinárodných výstavách, konferenciách, sympóziách, seminároch alebo iných podobných podujatiach organizovaných na území členských štátov;

                              k)

                              osobám, ktoré cestujú pravidelne zo zdravotných dôvodov a osobám, ktoré ich musia sprevádzať.

                        Odchylne od prvého pododseku, ak potreba alebo zámer cestovať často alebo pravidelne sú zjavne obmedzené na kratšie obdobie, platnosť viacnásobných vstupných víz sa obmedzí iba na toto obdobie.
                  3.   Diplomatické misie a konzulárne miesta členských štátov vydávajú viacnásobné vstupné víza platné najmenej dva roky a najviac päť rokov kategóriám osôb uvedeným v odseku 2 tohto článku, ktorí počas predchádzajúcich dvoch rokov využili jednoročné viacnásobné vstupné víza v súlade s právnymi predpismi o vstupe a pobyte v navštevovanom štáte, ak potreba alebo zámer cestovať často alebo pravidelne sú zjavne obmedzené na kratšie obdobie, pričom v takom prípade sa platnosť viacnásobných vstupných víz obmedzí iba na toto obdobie.“

                  7.

                  Článok 6 sa mení a dopĺňa takto:

                              a)

                              odsek 3 sa nahrádza takto:
                              „3.   Členské štáty môžu za vybavenie víza účtovať poplatok vo výške 70 EUR v prípadoch, ak žiadateľ na základe vzdialenosti medzi jeho miestom pobytu a miestom, v ktorom podal žiadosť, požiadal, aby sa o jeho žiadosti rozhodlo do troch dní od jej podania a konzulát súhlasil, že do troch dní rozhodne.“;

                              b)

                              v odseku 4

                                          i)

                                          sa úvodné slová nahrádzajú takto:
                                          „4.   Bez toho, aby bol dotknutý odsek 5, od poplatkov za spracovanie žiadosti o vízum sú oslobodené tieto kategórie osôb:“;

                                          ii)

                                          do písmena a) sa dopĺňajú tieto slová:
                                          „alebo občania Európskej únie s pobytom na území členského štátu, ktorého sú občanmi“;

                                          iii)

                                          do písmena i) sa dopĺňajú tieto slová:
                                          „a inými obecnými subjektmi“;

                                          iv)

                                          do písmena j) sa dopĺňajú tieto slová:
                                          „a technický personál pracovne sprevádzajúci novinárov“;

                                          v)

                                          vkladajú sa tieto písmená:

                                                      „o)

                                                      predstavitelia náboženských spoločenstiev;

                                                      p)

                                                      príslušníci slobodných povolaní, ktorí sa zúčastňujú na medzinárodných výstavách, konferenciách, sympóziách, seminároch alebo iných podobných podujatiach organizovaných na území členských štátov;

                                                      q)

                                                      osoby vo veku do 25 rokov (vrátane) zúčastňujúce sa na seminároch, konferenciách, športových, kultúrnych, alebo vzdelávacích podujatiach, ktoré organizujú neziskové organizácie;

                                                      r)

                                                      zástupcovia organizácií občianskej spoločnosti, ktorí cestujú na účely vzdelávacích školení, seminárov, konferencií, a to aj v rámci výmenných programov;

                                                      s)

                                                      účastníci oficiálnych programov cezhraničnej spolupráce Európskej únie, napr. v rámci nástroja európskeho susedstva a partnerstva.“;

                                          vi)

                                          dopĺňa sa tento pododsek:
                                          „Prvý pododsek sa uplatňuje aj v prípade, ak je účelom cesty tranzit.“;

                              c)

                              dopĺňa sa tento odsek:
                              „5.   Ak členský štát pri vydávaní víz spolupracuje s externým poskytovateľom služieb, tento externý poskytovateľ služieb si môže účtovať poplatok za služby. Tento poplatok bude primeraný nákladom, ktoré externému poskytovateľovi služieb vznikli pri plnení jeho úloh, a neprekročí sumu 30 EUR. Členský štát zachová možnosť, aby všetci žiadatelia mohli podávať svoje žiadosti priamo na konzuláte. Ak sa vyžaduje podávanie žiadostí na osobnom stretnutí, takéto stretnutie sa uskutoční spravidla do dvoch týždňov odo dňa, kedy bolo o takúto schôdzku požiadané.“

                  8.

                  Článok 10 sa mení a dopĺňa takto:

                              a)

                              názov sa nahrádza takto:

                                 „Diplomatické a služobné pasy“;

                              b)

                              v odseku 2, ktorý sa prečísluje na odsek 3, sa nahrádzajú slová „v odseku 1“ slovami „v odsekoch 1 a 2“;

                              c)

                              vkladá sa tento nový odsek 2:
                              „2.   Občania Ukrajiny, ktorí sú držiteľmi platných biometrických služobných pasov, môžu vstúpiť na územie členských štátov, opustiť ho alebo prejsť týmto územím bez víz.“

                  9.

                  Článok 12 ods. 1 sa mení a dopĺňa takto:

                              a)

                              v prvej vete sa slová „Európskeho spoločenstva“ nahrádzajú slovami „Únie“;

                              b)

                              v druhej vete sa slovo „Spoločenstvo“ nahrádza slovami „Európsku úniu“ a slová „Komisia Európskych spoločenstiev“ sa nahrádzajú slovami „Európska komisia“.

                  10.

                  Článok 13 sa mení a dopĺňa takto:

                              a)

                              existujúci odsek sa očísluje ako odsek 1;

                              b)

                              dopĺňa sa tento odsek:
                              „2.   Ustanovenia bilaterálnych dohôd alebo dojednania medzi jednotlivými členskými štátmi a Ukrajinou, ktoré boli uzatvorené pred tým, než táto dohoda nadobudla platnosť a ktorými sa ustanovuje oslobodenie od vízovej povinnosti pre držiteľov nebiometrických služobných pasov, sa budú aj naďalej uplatňovať bez toho, aby bolo dotknuté právo príslušných členských štátov alebo Ukrajiny vypovedať tieto bilaterálne dohody alebo dojednania alebo pozastaviť ich platnosť.“

            Článok 2
      Zmluvné strany ratifikujú alebo schvália túto dohodu v súlade so svojimi príslušnými postupmi a dohoda nadobudne platnosť prvým dňom druhého mesiaca nasledujúceho po dni, kedy zmluvná strana, ktorá ako posledná ukončila uvedené postupy, to oznámi druhej zmluvnej strane.

         V Bruseli 23. júla dvetisícdvanásť v dvoch pôvodných vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a ukrajinskom jazyku, pričom každé znenie je rovnako autentické.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraine
            Pour l'Ukraine
            Per l'Ucraina
            Ukrainas vārdā
            Ukrainos vardu
            Ukrajna részéről
            Għall-Ukrajna
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            På Ukrainas vägnar
            За Украïнy

         (1)  Ú. v. EÚ L 243, 15.9.2009, s. 1.

         VYHLÁSENIE EURÓPSKEJ ÚNIE O DOKLADOCH, KTORÉ SA PREDKLADAJÚ SPOLU SO ŽIADOSŤOU O KRÁTKODOBÉ VÍZA
         V súlade s článkom 48 ods. 1 písm. a) vízového kódexu Európska únia vypracuje harmonizovaný zoznam sprievodných dokladov s cieľom zabezpečiť, aby žiadatelia z Ukrajiny predkladali v zásade rovnaké doklady.

         VYHLÁSENIE EURÓPSKEJ ÚNIE O ZJEDNODUŠENÍ VÍZOVÉHO REŽIMU PRE RODINNÝCH PRÍSLUŠNÍKOV
         Európska únia berie na vedomie návrh Ukrajiny, aby sa rozšírilo vymedzenie pojmu rodinných príslušníkov, na ktorých by sa malo vzťahovať zjednodušenie vydávania víz, ako aj dôležitosť, ktorú Ukrajina prikladá zjednodušeniu pohybu tejto kategórie osôb.
         S cieľom uľahčiť mobilitu väčšieho počtu osôb, ktoré majú rodinné väzby s občanmi Ukrajiny s legálnym pobytom na území členských štátov alebo s občanmi Európskej únie s pobytom na území členského štátu, ktorého sú občanmi (najmä sestry a bratia a ich deti), Európska únia vyzýva konzulárne úrady členských štátov, aby plne využívali možnosti, ktoré dáva vízový kódex, na zjednodušenie udeľovania víz tejto kategórii osôb, a to najmä prostredníctvom zjednodušenia požiadaviek na písomné doklady požadované od žiadateľov, oslobodenia od poplatkov za spracovanie a v náležitých prípadoch prostredníctvom udeľovania viacnásobných víz.

         VYHLÁSENIE EURÓPSKEJ ÚNIE O ČLÁNKU 10 ODS. 2 DOHODY
         Európska únia môže v súlade s postupom stanoveným v článku 14 ods. 5 dohody čiastočne pozastaviť uplatňovanie dohody, a to najmä jej článku 10 ods. 2, ak Ukrajina zneužíva uplatňovanie článku 10 ods. 2, alebo ak jeho uplatňovanie predstavuje hrozbu verejnej bezpečnosti. Ak je uplatňovanie článku 10 ods. 2 pozastavené, Európska únia začne s konzultáciami vo výbore zriadenom podľa tejto dohody s cieľom vyriešiť problémy, ktoré viedli k pozastaveniu.

         SPOLOČNÉ VYHLÁSENIE TÝKAJÚCE SA ŠVAJČIARSKA A LICHTENŠTAJNSKA
         Zmluvné strany berú na vedomie úzky vzťah medzi Európskou úniou a Švajčiarskom a Lichtenštajnskom, najmä na základe dohody z 26. októbra 2004 o pridružení týchto krajín k vykonávaniu, uplatňovaniu a vývoju schengenského acquis.
         Za týchto okolností je žiaduce, aby orgány Švajčiarska, Lichtenštajnska a Ukrajiny bezodkladne uzavreli bilaterálne dohody o zjednodušení udeľovania krátkodobých víz obsahujúce podobné podmienky, ako ustanovuje zmenená a doplnená dohoda.


title: 2011/616/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu spoločného podniku SESAR za rozpočtový rok 2009#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku SESAR za rozpočtový rok 2009

text:
               27.9.2011

               SK

               Úradný vestník Európskej únie

               L 250/255

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu spoločného podniku SESAR za rozpočtový rok 2009
   (2011/616/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku SESAR za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky spoločného podniku SESAR za rozpočtový rok končiaci 31. decembra 2009 spolu s odpoveďami spoločného podniku (1),

               —

               so zreteľom na odporúčanie Rady z 15. februára 2011 (05894/2011 – C7-0051/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 1361/2008 zo 16. decembra 2008, ktorým sa mení a dopĺňa nariadenie (ES) č. 219/2007 o založení spoločného podniku na vývoj novej generácie európskeho systému riadenia letovej prevádzky (SESAR) (3), a najmä na jeho článok 4b,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0124/2011),

               1.

               udeľuje výkonnému riaditeľovi spoločného podniku SESAR absolutórium za plnenie rozpočtu spoločného podniku za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku SESAR, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 342, 16.12.2010, s. 30.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 352, 31.12.2008, s. 12.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku SESAR za rozpočtový rok 2009
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku SESAR za rozpočtový rok 2009,

                  —

                  so zreteľom na správu Dvora audítorov o overení ročnej účtovnej závierky spoločného podniku SESAR za rozpočtový rok končiaci 31. decembra 2009 spolu s odpoveďami spoločného podniku (1),

                  —

                  so zreteľom na odporúčanie Rady z 15. februára 2011 (05894/2011 – C7-0051/2011),

                  —

                  so zreteľom na článok 276 Zmluvy o ES a článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Rady (ES) č. 1361/2008 zo 16. decembra 2008, ktorým sa mení a dopĺňa nariadenie (ES) č. 219/2007 o založení spoločného podniku na vývoj novej generácie európskeho systému riadenia letovej prevádzky (SESAR) (3), a najmä na jeho článok 4b,

                  —

                  so zreteľom na rozpočtové pravidlá spoločného podniku SESAR prijaté rozhodnutím jeho správnej rady 28. júla 2009 (ďalej len „rozpočtové pravidlá spoločného podniku SESAR“),

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0124/2011),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

                  B.

                  keďže spoločný podnik SESAR bol zriadený vo februári 2007 s cieľom riadiť činnosti projektu SESAR (Single European Sky Air Traffic Management Research, teda projektu výskumu riadenia letovej prevádzky jednotného európskeho vzdušného priestoru);

                  C.

                  keďže spoločný podnik sa nachádza v počiatočnej fáze a v priebehu roku 2009 ešte v plnej miere nezaviedol systém vnútornej kontroly ani systém finančného výkazníctva;

                  D.

                  keďže spoločný podnik je vlastníkom všetkých hmotných a nehmotných aktív, ktoré vytvoril alebo ktoré mu boli postúpené pre fázu vývoja projektu SESAR v súlade s konkrétnymi dohodami s jeho členmi;

                  E.

                  keďže v apríli 2010 vydal Dvor audítorov svoje stanovisko č. 2/2010 k rozpočtovým pravidlám spoločného podniku SESAR,

                  1.

                  víta skutočnosť, že podľa názoru Dvora audítorov je účtovná závierka spoločného podniku SESAR za rok 2009 spoľahlivá a príslušné transakcie sú vo všetkých významných hľadiskách zákonné a správne;

                  2.

                  konštatuje, že z rozpočtu Európskej únie na rok 2009 sa spoločnému podniku poskytlo 55 000 000 EUR vo viazaných rozpočtových prostriedkoch a 27 689 788 EUR v platobných rozpočtových prostriedkoch;

         Plnenie rozpočtu

                  3.

                  poznamenáva, že konečný rozpočet spoločného podniku na rok 2009 zahŕňal viazané rozpočtové prostriedky vo výške 325 000 000 EUR a platobné rozpočtové prostriedky vo výške 157 000 000 EUR; ďalej uznáva, že miera čerpania viazaných rozpočtových prostriedkov bola 97,1 % a platobných rozpočtových prostriedkov 43,2 %;

                  4.

                  uznáva, že činnosť spoločného podniku je ešte stále v počiatočnom štádiu vzhľadom na to, že nariadenie (ES) č. 1361/2008, ktorým sa upravuje základný akt spoločného podniku SESAR (ES) č. 219/2007, bolo prijaté až 16. decembra 2008;

                  5.

                  konštatuje, že vklady v banke dosahujúce ku koncu roka celkovo 86 800 000 EUR sú porušením zásady vyrovnanosti rozpočtu;

                  6.

                  domnieva sa, že je dôležité stanoviť podmienky, za ktorých sa zostatok na účte výsledku rozpočtového hospodárenia – ak je kladný – zapíše do rozpočtu spoločného podniku na nasledujúci rozpočtový rok, aby sa špecifikovalo uplatňovanie tejto odchýlky od všeobecnej zásady vyrovnanosti rozpočtu;

                  7.

                  vyjadruje znepokojenie nad tým, že do decembra 2009 nebol zavedený integrovaný systém riadenia, ktorý by umožnil priraďovať náklady ku konkrétnym pracovným balíkom a určovať zdroje financovania operačných nákladov;

                  8.

                  žiada, aby bola ku každému ročnému rozpočtu pripojená správa o nevyčerpaných rozpočtových prostriedkoch prenesených z predchádzajúcich rokov, v ktorej bude vysvetlené, prečo tieto rozpočtové prostriedky neboli použité a ako a kedy sa použijú;

         Príspevky členov

                  9.

                  vyzýva spoločný podnik, aby zosúladil vykazovanie príspevkov členov v účtovnej závierke podľa pokynov Komisie;

                  10.

                  vyzýva spoločný podnik, aby vo svojich vykonávacích predpisoch ďalej rozvinul články 97 a 98 rozpočtových pravidiel spoločného podniku SESAR, pokiaľ ide o ustanovenia o členstve a spolufinancovaní, a najmä:

                              —

                              o opatreniach týkajúcich sa pristúpenia nových členov,

                              —

                              o nepeňažných príspevkoch členov,

                              —

                              o podmienkach, kedy môže spoločný podnik vykonávať audit príspevkov členov,

                              —

                              o podmienkach, kedy môže správna rada schváliť spolufinancovanie vo výške presahujúcej štandardnú maximálnu mieru 50 %;

         Systémy vnútornej kontroly

                  11.

                  naliehavo vyzýva spoločný podnik, aby dokončil realizáciu svojich systémov vnútornej kontroly a finančných informácií;

                  12.

                  víta zistenie Dvora audítorov, že v roku 2009 sa podnikli dôležité kroky na zavedenie kontrolných systémov, vyjadruje však znepokojenie nad tým, že ku koncu roka stále nebol zavedený integrovaný nástroj na riadenie finančných, rozpočtových a operačných informácií; berie na vedomie odpoveď agentúry, že finančné systémy boli zavedené do mája 2010;

                  13.

                  vyzýva spoločný podnik, aby do svojich rozpočtových pravidiel zahrnul osobitný odkaz na právomoci Útvaru pre vnútorný audit (IAS) ako svojho vnútorného audítora na základe ustanovení rámcového rozpočtového nariadenia pre orgány Spoločenstva;

                  14.

                  domnieva sa najmä, že úlohou IAS ako vnútorného audítora by malo byť poskytovanie rád spoločnému podniku týkajúcich sa riešenia rizík vydávaním nezávislých stanovísk o kvalite systémov riadenia a kontroly a vydávaním odporúčaní na zlepšenie podmienok implementácie operácií a presadzovanie riadneho finančného hospodárenia; domnieva sa tiež, že je nevyhnutné, aby spoločný podnik predložil orgánu, ktorý udeľuje absolutórium, správu vypracovanú svojím riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní;

                  15.

                  domnieva sa, že spoločný podnik by s ohľadom na veľkosť svojho rozpočtu a zložitosť svojich úloh mal uvažovať o zriadení audítorského výboru priamo podliehajúceho správnej rade;

         Nariadenie o rozpočtových pravidlách

                  16.

                  uznáva, že po nadobudnutí účinnosti nariadenia (ES) č. 1361/2008, ktorým sa mení a dopĺňa nariadenie (ES) č. 219/2007, správna rada prijala 28. júla 2009 nové rozpočtové pravidlá spoločného podniku SESAR; domnieva sa, že tieto pravidlá vychádzajú z veľkej miery zo zásad rámcového rozpočtového nariadenia, hoci vyjadruje názor, že by sa mohli vykonať ďalšie zlepšenia, pokiaľ ide:

                              —

                              o výnimky z rozpočtových zásad,

                              —

                              o úlohu IAS,

                              —

                              o zriadenie audítorského výboru,

                              —

                              o ustanovenia o členstve spoločného podniku SESAR.

         (1)  Ú. v. EÚ C 342, 16.12.2010, s. 30.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 352, 31.12.2008, s. 12.

         (4)  Ú. v. ES L 357, 31.12.2002, s. 72.